Document ID: /roh_data/filtered/fineweb-2-filterrobots_roh.jsonl.gz/36145

Possessurs d'uras da marca sa lamentan dapi onns da pretschs exagerads, e lungs temps da spetga per reparaturas.
In'alternativa na datti dentant strusch en Svizra. Ils producents da marcas dicteschan savens a la fatschentas d'uras pitschnas lur cundiziuns ed er ils pretschs – u ch'ellas na survegnan betg ils tocs da reserva necessaris.
En consequenza ha la WEKO fatg examinaziuns preliminaras cunter ils producents Swatch Group, LVMH, Rolex, Richemont, Audemars Piguet e Breitling. Sco quai che la WEKO concluda uss, na chaschunian questas praticas dals gronds producents d'uras nagina distorsiun da concurrenza.
La WEKO suonda uschia ad ina decisiun da l'Uniun europeica. La dretgira europeica aveva en in cas sumegliant decis che nagins dretgs da cartel na sajan vegnids violads.
RR novitads 10:00